খিসার মৃত্যুতে আমরা তার সহপাঠীরা খুবই মর্মাহত হয়েছিলাম। সে ছাত্র-শিক্ষক সবারই প্রিয়পাত্র ছিল। কলেজ ছুটি দিয়ে শোকসভা হয়েছে। ওর হাস্যোজ্জ্বল মুখটা এখনও চোখে ভাসে। বলাবাহুল্য, সামরিক শাসনের রক্তচক্ষু উপেক্ষা করে আমি মানবেন্দ্রর পক্ষে বিবৃতি দিয়েছিলাম অনেকটা খিসার কারণেই। আইয়ুবের সামরিক শাসনের ওই রুদ্ধশ্বাস দিনে এ ধরনের বিবৃতি দেয়া ঝুঁকিপূর্ণ ছিল বৈকি। কয়েক মাস পর মানবেন্দ্রকে মুক্তি দেয়া হয়।